Der er et scoop blandt deltagernavnene, når danmarksmesterskaberne for H-både torsdag starter i Amtoft. På en af de 35 både finder man nemlig italieneren Flavio Favini, der har sejlet i de største turneringer i verden. Italieneren har blandt andet vundet flere internationale mesterskaber i Melges-bådtyper. Derudover har han to gange sejlet med i Americas Cup, der er det helt store inden for sejlssporten. - To gange americas cup, så må DM i Amtoft være det naturlige step-up, konstaterer stævneleder Søren Ottosen. Til danmarksmesterskabet kan Flavio Favini ikke bliver danmarksmester. Reglerne kræver, at det er en ren dansk besætning, der bliver mester. Italieneren kan derfor "kun" blive stævnevinder, hvis han er turneringens bedste sejler. Turneringen løber fra torsdag den 6. juli til søndag den 9. juli.

Referat:
Torsdag går DM for H-både i gang i Amtoft. Og en enkelt verdensstjerne har sneget sig ind på en af de 35 både.